દિલ્હીના એક ઑટો ડ્રાઇવર સતવીર સિંહે મહિલાઓ પર થતા અત્યાચારને ઘટાડવા માટે અને સમાજમાં જાગરૂકતા લાવવા માટે કંઇક નવો પ્રયાસ કરવાનું વિચાર્યું. સતવીર છેલ્લા 15 વર્ષથી દિલ્હીમાં ઑટો રિક્ષા ચલાવી રહ્યાં છે. તેઓ જણાવે છે કે, વર્ષ 2012માં થયેલા નિર્ભયા કાંડે તેમને વિચારતા કરી દીધા. અનેક રાતો સુધી તેઓ સૂઈ નહોતા શક્યા. બસ ત્યારથી સમાજમાં મહિલાઓ પ્રત્યેના અત્યાચારના વિરોધમાં એક નવો પ્રયાસ કરવાનું નક્કી કર્યું. જેનાથી સમાજમાં એક હકારાત્મક સંદેશ ફેલાવી શકાય.